Den opprinnelig asiatiske arten har blitt overført til det østlige Nord-Amerika, der den gjøe skade på mimoser og andre prydbusker i erteblomstfamilien. Den overvintrer som puppe i en silekokong mellom løvstrø på bakken, eller i en barksprekk. De voksne sommerfuglene klekkes om våren og flyr i mai-juni. De er sølvgrå med små, svarte flekker og ligner mye på slekten (Yponomeutidae). Etter paring legger hunnen egg i små klynger nær spissen på greinene på vertstreet. En hunn kan legge egg over flere uker. Larvene bygger et reir av silke og blader i greinspissene. Bladene visner etter hvert og reirene er lett synlige som brune flekker. Om de er tallrike kan de ødelegge det meste av bladverket. En andre generasjon flyr om ettersommeren, dennes avkom overvintrer.